സ്കൂള് തുറക്കല് : ഒരുക്കങ്ങള് കളക്ടര് വിലയിരുത്തി എറണാകുളം : കോവിഡിനെ തുടര്ന്ന് ഒന്നര വര്ഷത്തിന് ശേഷം നവംബര് ഒന്നിന് സ്കൂള് തുറക്കുന്നത്തിന്റെ മുന്നോടിയായി ഒരുക്കങ്ങള് ജില്ലാ കളക്ടര് ജാഫര് മാലിക് വിലയിരുത്തി. എറണാകുളം സെന്റ് ആല്ബര്ട്ട്സ് എച്ച് എസ് എസ് , എറണാകുളം ഗേള്സ് എല്പി , യുപി, ഹൈസ്ക്കൂള് , ഹയര് സെക്കന്ഡറി സ്കൂള് എന്നിവിടങ്ങളിലാണ് കളക്ടര് സന്ദര്ശനം നടത്തി മുന്നൊരുക്കങ്ങള് വിലയിരുത്തിയത്. ക്ലാസ്സ് മുറികളും പരിസരവും എല്പി സ്കൂള് വിദ്യാര്ത്ഥികള്ക്കായി ഒരുക്കിയിട്ടുള്ള അലങ്കാരങ്ങളും കളക്ടര് പരിശോധിച്ചു. പരിസര ശുചീകരണം, കോവിഡ് പ്രതിരോധ പ്രവര്ത്തനങ്ങള് എന്നിവയും കളക്ടര് വിലയിരുത്തി. പ്രധാന അദ്ധ്യാപകരുമായി ചര്ച്ച നടത്തി. പ്രവര്ത്തനങ്ങളില് കളക്ടര് സംതൃപ്തി അറിയിച്ചതായി വിദ്യാഭ്യാസ ഉപഡയറക്ടര് ഹണി ജി അലക്സാണ്ടര് പറഞ്ഞു. അദ്ധ്യാപകരും രക്ഷിതാക്കളും സന്നദ്ധ പ്രവര്ത്തകരും ചേര്ന്നാണ് സ്കൂളുകളെ പ്രവര്ത്തന സജ്ജമാക്കിയിരിക്കുന്നത് ജില്ലാ വിദ്യാഭ്യാസ ഓഫീസര് ഓമന, വിദ്യാലയത്തിലെ അദ്ധ്യാപകര് അനദ്ധ്യാപകര്, പി.ടി.എ ഭാരവാഹികള്, വിദ്യാഭ്യാസ വകുപ്പിലെ ഉദ്യോഗസ്ഥര് തുടങ്ങിയവര് സന്നിഹിതരായിരുന്നു.The post സ്കൂള് തുറക്കല് : ഒരുക്കങ്ങള് കളക്ടര് വിലയിരുത്തി first appeared on MalayalamExpressOnline.